Publication: Magyar Közlöny
Issue: MK-2002-94 (Year: 2002, Number: 94)
Era: 1990-2004
Section: Az eljárást kezdeményezõ bíró különösen fontos érdekének mibenléte nem az alapul fekvõ ügyben való személyes érintettségében, hanem — minden más érintettõl eltérõen — alkotmányos helyzetében ragadható meg. Az Alkotmánybíróság a 13/2002. (III. 20.) AB határozatban megállapította: „Az Alkotmány 50. § (3) bekezdésébõl önmagában is az következik, hogy a bíró ítélkezési tevékenysége
Paragraph Index: 219

Az eljárást kezdeményezõ bíró különösen fontos érdekének mibenléte nem az alapul fekvõ ügyben való személyes érintettségében, hanem — minden más érintettõl eltérõen — alkotmányos helyzetében ragadható meg. Az Alkotmánybíróság a 13/2002. (III. 20.) AB határozatban megállapította: „Az Alkotmány 50. § (3) bekezdésébõl önmagában is az következik, hogy a bíró ítélkezési tevékenysége során a legszigorúbb értelemben az alkotmányos rendnek megfelelõ eljárásban és tartalommal született törvényekhez kötötten köteles eljárni. A törvényi alárendeltséget a függetlenségre hivatkozással egyetlen ügyben sem lehet megkerülni. A törvények kötelezõ és azonnali alkalmazásától a bíró a konkrét ügyben csak akkor térhet el, ha az alkalmazandó jogszabály és az Alkotmány összhangjának hiányát észleli. Ebben az esetben sem jogosult azonban a norma mellõzésére, hanem az Alkotmánybíróságról

Source: https://magyarkozlony.hu/hivatalos-lapok/e47d592dfb6757293e74b31bff0dbc19f0799e61/dokumentumok/1ce3779c6732d7c4ec765f88e33f4beff54c3c34/letoltes